**H O T Ă R Â R E A NR. 33**

**din 15 martie 2017**

**privind aprobarea Studiului de fezabilitate și a indicatorilor tehnico – economici aferenți Proiectului ”Reabilitarea, extinderea și dotarea Grădiniței cu Program prelungit ”Lumea Piticilor”, Municipiul Dej, Strada Aurora Nr. 3, județul Cluj”.**

**Consiliul local al Municipiului Dej,** întrunit în **ședința de îndată** din data 15 martie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 5.351 din data de 13 martie 2017, al Biroului Programe, Programul Național de Dezvoltare Locală al Ministerului Dezvoltării Regionale, Administrației Publice si Fondurilor Europene;

Conform Ordinului Ministrului Dezvoltării Regionale şi Administraţiei Publice Nr. 1.851/2013 – republicat, privind aprobarea Normelor metodologice pentru punerea în aplicare a prevederilor Ordonanţei de Urgenţă a Guvernului Nr. 28/2013 pentru aprobarea Programului naţional de dezvoltare locală;

În baza Hotărârii Guvernului Nr. 907/2016 din 29 noiembrie 2016 privind etapele de elaborare şi conţinutul cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

În temeiul prevederilor art. 36, alin. (4), lit.”d”, ”e”, şi art. 45, alin. (2), lit.”a” şi ale art. 115, alin. (1), lit. ”b” din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** Studiul de fezabilitate şi indicatorii tehnico-economici aferenţi Proiectului **"Reabilitarea, extinderea și dotarea Grădiniței cu Program prelungit ”Lumea Piticilor”, Municipiul Dej, Strada Aurora Nr. 3, județul Cluj",** conform Anexei Nr. 1 la prezenta.

**Art. 2.** Prezenta hotărâre se va comunica de către Secretarul Municipiului Dej în vederea ducerii sale la îndeplinire Primarului Municipiului Dej, Biroului Programe Dezvoltare, Direcţiei Economică, Direcției Tehnice şi Serviciului Juridic din cadrul Primăriei Municipiului Dej.

**Art. 3.** Prezenta hotărâre se comunică Prefectului Judeţului Cluj în vederea exercitării controlului de legalitate şi Ministerului Dezvoltării Regionale şi Administrației Publice pentru luare la cunoştinţă.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 17**

**Nr. voturi pentru - 17**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**